Vedenie

06.03.2019

**Priebežná správa o stave a hospodárení ÚZ STU Gabčíkovo**

Predkladá: **Ing. Dušan Faktor, PhD.**

 kvestor

Vypracoval: **Ing. Jozef Benka**

 poverený riadením ÚZ STU Gabčíkovo

Zdôvodnenie: Podľa plánu vedenia STU

Návrh uznesenia: Vedenie STU berie na vedomie Priebežnú správu o stave a hospodárení ÚZ STU Gabčíkovo

**SPRÁVA O ČINNOSTI A HOSPODÁRENÍ ÚZ STU GABČÍKOVO ZA ROK 2018**

**ÚVOD**

Predložený materiál je určený na rokovanie Vedenia STU v Bratislave. Cieľom správy je oboznámiť vedenie STU o činnosti Účelového zariadenia STU v Gabčíkove za obdobie roka 2018. V materiáli sú popísané rozhodujúce aktivity a činnosti, ktoré boli predmetom podnikania počas uvedeného obdobia. Materiál zároveň obsahuje informáciu o dosiahnutých hospodárskych výsledkoch Účelového zariadenia STU v Gabčíkove.

**ZÁKLADNÉ ÚDAJE**

V zmysle uznesenia vlády č. 454/1990 zo dňa 2.10.1990 a následného rozhodnutia MŠ SR sa STU stala prevádzkovateľom areálu komplexného ubytovacieho zariadenia v Gabčíkove. Prevod práva hospodárenia národného majetku sa uskutočnil na základe Hospodárskej zmluvy č. 216/45/90 zo dňa 1.12.1990. Účelové zariadenie v Gabčíkovo bolo zriadené ako pracovisko STU v Bratislave, ktorého poslaním je poskytovať ubytovacie, stravovacie a iné sociálne služby študentom a zamestnancom všetkých zložiek STU. Ďalej poskytuje rôzne servisné činnosti pre zabezpečenie pedagogickej a vedeckovýskumnej činnosti fakúlt STU. Vytvára aj podmienky pre záujmové, kultúrne, športové a rekreačné činnosti. Uvedené zariadenie je vybudované ako zariadenie internátneho typu s kompletným príslušenstvom. Tvorí ho osem obytných budov, kultúrno-obslužný objekt a administratívna budova. V strede areálu je situovaný Kultúrno-obslužný objekt, ktorý slúži na poskytovanie služieb. Kultúrna časť od stravovacej časti je oddelená spoločnou pasážou a je napojená na ubytovacie a ostatné objekty krytými chodbami a na príjazdovú komunikáciu. V spojovacom objekte, ktorý slúži na spojenie a prechod medzi kultúrnou časťou a ubytovacími objektmi sa okrem recepcie pre štyri ubytovacie objekty nachádza aj veľká zasadačka, klubové a spoločenské miestnosti.

Ubytovacie zariadenie je prístupné 24 hodín počas celého roka.

**PREDMET ČINNOSTI A SÚČASTNÝ STAV**

Činnosť Účelového zariadenia STU v Gabčíkove bola v roku 2018 zameraná na zabezpečenie ubytovacích a stravovacích služieb pre študentov a zamestnancov všetkých zložiek STU, voľný turistický ruch, taktiež na ubytovanie zamestnancov pre dodávateľské firmy. Ubytovacie a stravovacie služby boli poskytnuté na základe uzatvorených zmlúv a objednávok. V  súčasnosti má Účelové zariadenie STU k dispozícii na ubytovanie štyri objekty, celková kapacita ubytovacích priestorov je max. 1180 osôb. Objekty č. 1 a č. 3 slúžia na ubytovanie pre zamestnancov cudzích firiem, pre cestovný ruch a príležitostné ubytovanie študentov a zamestnancov STU. V objekte č. 2 a č. 4 sú ubytovaní zamestnanci spoločnosti Volkswagen Slovakia, a.s.. K dispozícií je aj 180 lôžok v objekte č. 6.

V marci 2018 bola podpísaná zmluva so spoločnosťou Volkswagen Slovakia, a.s., s platnosťou do konca roka 2019, na základe ktorej má táto spoločnosť k dispozícií kapacitu 400 lôžok pri cene 5,20 €/lôžko bez DPH. Žiaľ prišlo zo strany spoločnosti Volkswagen Slovakia, a.s. k poníženiu kapacity o 40% a momentálne pretrváva záujem zmluvu predčasne ukončiť.

K 01.11.2018 sme boli z ekonomických dôvodov nútení ukončiť poskytovanie stravovania pre Pobytový tábor Migračného úradu MV SR v Rohovciach. Ukončenie bolo vykonané dodatkom ku zmluve na poskytovanie služieb, ktorá je uzatvorená s Migračným úradom MV SR. K uvedenému dátumu sme ukončili činnosti na stravovacom úseku. V roku 2019 budeme zabezpečovať stravovanie dodávateľským spôsobom.

Od začiatku roka 2018 pretrvávali problémy s nadmernou spotrebou vody vzhľadom k množstvu ubytovaných osôb. V tejto súvislosti sme podali aj trestné oznámenie na neznámeho páchateľa, ktoré vyšetrovateľ zastavil. Následne sme podali sťažnosť na vyšetrovateľa ale ta bola zamietnutá prokurátorom. Po týchto krokoch sme pristúpili k celkovej rekonštrukcii vodovodu. V mesiacoch máj a jún bola spracovaná projektová dokumentácia, následne bola podaná žiadosť na vodoprávne konanie na Okresný úrad Dunajská Streda ktorý koncom septembra 2018 vydal povolenie, ktorým stavbu povoľuje. Následne prebehlo verejné obstarávanie na zhotoviteľa stavby a koncom októbra začala rekonštrukcia ktorá bola stanovená na dva mesiace. Po ukončení prác bola stavba kolaudovaná a dňa 7.1.2019 Okresný úrad Dunajská Streda povolil užívanie stavby.

**Výnosy Účelového zariadenia STU v roku 2018 tvorili:**

* príjmy za ubytovacie služby (Volkswagen Slovakia, a.s., zmluvy o ubytovaní, voľný cestovný ruch),
* príjmy za stravovacie služby na základe zmluvy s Migračným úradom MV SR zabezpečenie stravovania utečencom v Pobytovom tábore Rohovce,
* príjmy za stravovacie služby pre jednotlivé zložky STU,
* príjmy z prenájmu voľnej plochy a za služby spojené s prenájmom kancelárskych priestorov

**Najvyššie nákladové položky tvoria:**

* mzdové náklady
* náklady na vykurovanie
* náklady na spotrebu vody (vodné a stočné)
* spotreba elektrickej energie
* náklady súvisiace s prevádzkou zariadenia, opravy a údržba
* náklady na suroviny (potraviny)

**Dosiahnuté hospodárske výsledky Účelového zariadenia STU Gabčíkovo z účtovnej závierky za rok 2018:**

|  |  |  |  |  |
| --- | --- | --- | --- | --- |
| **Náklady:** | **Účet** | **hlavná činnosť** | **podnikateľská činnosť** | **spolu** |
| Spotreba materiálu | 501 |  - €  |  65 280,74 €  |  65 280,74 €  |
| Spotreba energie | 502 |  - €  |  151 112,83 €  |  151 112,83 €  |
| Opravy a udrž. | 511 |  - €  |  79 527,98 €  |  79 527,98 €  |
| Cestovné | 512 |  - €  |  20,65 €  |  20,65 €  |
| Reprezentácia | 513 |  - €  |  527,03 €  |  527,03 €  |
| Ostatné služby | 518 |  - €  |  60 795,16 €  |  60 795,16 €  |
| Mzdové náklady | 521 |  - €  |  262 694,64 €  |  262 694,64 €  |
| Zákonné soc. poistenie | 524 |  - €  |  90 140,51 €  |  90 140,51 €  |
| Ostatné soc. poistenie | 525 |  - €  |  2 579,08 €  |  2 579,08 €  |
| Zákonné soc.N. | 527 |  - €  |  25 610,09 €  |  25 610,09 €  |
| Daň z MV | 531 |  - €  |  454,20 €  |  454,20 €  |
| Daň z nehnuteľnosti | 532 |  - €  |  9 306,92 €  |  9 306,92 €  |
| Ostatné dane a poplatky | 538 |  - €  |  1 028,43 €  |  1 028,43 €  |
| Iné ostatné náklady | 549 |  - €  |  17 588,75 €  |  17 588,75 €  |
| odpisy DHM a DNM | 551 |  47 301,30 €  |  6 005,28 €  |  53 306,58 €  |
| Náklady spolu |   | 47 301,30 €  |  772 672,29 €  |  819 973,59 €  |
|  |  |  |  |  |
| **Výnosy** | **Účet** | hlavná činnosť | podnikateľská činnosť | spolu |
| Tržby za vlastné výrobky | 601 |  - €  |  72 440,15 €  |  72 440,15 €  |
| predaj služieb | 602 |  - €  |  708 560,67 €  |  708 560,67 €  |
| úroky | 644 |  - €  |  7,61 €  |  7,61 €  |
| Iné ostatné výnosy | 649 |  - €  |  15 853,48 €  |  15 853,48 €  |
| Výnosy z nájmu majetku | 658 |  - €  |  9 589,53 €  |  9 589,53 €  |
| Dotácie na prevádzku | 691 |  47 301,30 €  |  - €  |  47 301,30 €  |
| Výnosy spolu |  |  47 301,30 €  |  806 451,44 €  |  853 752,74 €  |
| **HV pred zdanením** |  |  **- €**  |  **33 779,15 €**  |  **33 779,15 €**  |

**Dosiahnuté hospodárske výsledky Účelového zariadenia STU Gabčíkovo z účtovnej závierky za rok 2017:**

|  |  |  |  |  |
| --- | --- | --- | --- | --- |
| **Náklady:** | **Účet** | **Hlavná činnosť** | **podnikateľská činnosť** | **spolu** |
| Spotreba materiálu | 501 |  - €  |  215 796,06 €  |  215 796,06 €  |
| Spotreba energie | 502 |  - €  |  193 165,73 €  |  193 165,73 €  |
| Opravy a udrž. | 511 |  - €  |  69 169,40 €  |  69 169,40 €  |
| Cestovné | 512 |  - €  |  93,20 €  |  93,20 €  |
| Reprezentácia | 513 |  - €  |  122,59 €  |  122,59 €  |
| Ostatné služby | 518 |  - €  |  45 429,86 €  |  45 429,86 €  |
| Mzdové náklady | 521 |  - €  |  301 045,66 €  |  301 045,66 €  |
| Zákonné soc. poistenie | 524 |  - €  |  100 150,21 €  |  100 150,21 €  |
| Ostatné soc. poistenie | 525 |  - €  |  2 607,34 €  |  2 607,34 €  |
| Zákonné soc.N. | 527 |  - €  |  16 698,74 €  |  16 698,74 €  |
| Daň z MV | 531 |  - €  |  696,50 €  |  696,50 €  |
| Daň z nehnuteľnosti | 532 |  - €  |  9 306,92 €  |  9 306,92 €  |
| Ostatné dane a poplatky | 538 |  - €  |  1 314,39 €  |  1 314,39 €  |
| Iné ostatné náklady | 549 |  - €  |  11 067,31 €  |  11 067,31 €  |
| odpisy DHM a DNM | 551 |  94 453,16 €  |  6 120,55 €  |  100 573,71 €  |
| Náklady spolu |   | 94 453,16 €  |  972 784,46 €  |  1 067 237,62 €  |

|  |  |  |  |  |
| --- | --- | --- | --- | --- |
| **Výnosy** | **Účet** | **hlavná činnosť** | **podnikateľská činnosť** | **spolu** |
| Tržby za vlastné výrobky | 601 |  - €  |  87 993,57 €  |  87 993,57 €  |
| predaj služieb | 602 |  - €  |  303 222,79 €  |  303 222,79 €  |
| úroky | 644 |  - €  |  2,68 €  |  2,68 €  |
| Iné ostatné výnosy | 649 |  - €  |  161 874,55 €  |  161 874,55 €  |
| Výnosy z nájmu majetku | 658 |  - €  |  10 965,04 €  |  10 965,04 €  |
| Dotácie na prevádzku | 691 |  94 453,16 €  |   |  94 453,16 €  |
| Výnosy spolu |  |  94 453,16 €  |  564 058,63 €  |  658 511,79 €  |
| **HV pred zdanením** |  |  **- €**  | **- 408 725,83 €**  | **- 408 725,83 €**  |

**AKTUÁLNY STAV PREDAJA**

Na základe rozhodnutia vedenia STU je areál ÚZ STU Gabčíkovo na predaj. Dňa 28.3.2017 bol vypracovaný znaleckou organizáciou FINDEX, s.r.o., Čajakova 21, 811 05 Bratislava znalecký posudok, v ktorom je stanovená hodnota areálu ÚZ v Gabčíkove na 7 340 000 €. V mesiacoch september a október 2018 prebehlo prvé kolo verejno – obchodnej súťaže s cieľom predať areál ÚZ STU Gabčíkovo. Celkovo bolo oslovených 94 potencionálnych investorov, inzerát bol publikovaný celkovo 5 krát v rôznych médiách. Záujem prejavila jedna spoločnosť (Workhaus), ktorá však po fyzickej obhliadke areálu nepredložila cenovú ponuku. V súčasnosti prebieha opakovaná verejno – obchodná súťaž na predaj areálu, ktorú zabezpečuje spoločnosť Colliers Slovakia, s.r.o. na základe zmluvy o sprostredkovaní.

**ZÁVER**

Hlavným cieľom Účelového zariadenia STU v roku 2018 bolo zlepšenie hospodárskeho výsledku oproti predchádzajúcemu obdobiu. Tento cieľ sa podarilo naplniť a ako je vidieť z účtovných závierok za roky 2017 a 2018, hospodársky výsledok sa medziročne zmenil z - 408 725 € v roku 2017 na 33 779 v roku 2018. K tejto pozitívnej zmene došlo hlavne z dôvodu obsadenosti areálu spoločnosťou VW Slovakia a tiež ponížením prevádzkových nákladov.

 Ing. Jozef Benka

 poverený riadením ÚZ STU Gabčíkovo